ઈએમઆઇ ભરતા હો એ વર્ષ દરમ્યાન તમારી આવક વધવી જોઈએ. જો તમે જેનો ઈએમઆઇ ફિક્સ્ડ હોય છે એવી ફ્લોટિંગ રેટ લોન પર પસંદગી ઢોળો તો એની સમયમર્યાદા દર પ્રમાણે વધતી જાય છે અને એને લીધે તમારી પાસે બચત કરવાની શક્યતા રહે છે. એ ધ્યાન રાખવું જરૂરી છે કે તમે આ જે બીજી બચત કરો છો એ લિક્વિડ ઍસેટમાં કરવી જરૂરી છે, કારણ કે તમારું ઘર એ સ્થાવર મિલકત છે. એટલે જ્યારે કોઈ કૌટુંબિક ઉજવણી, રજામાં બહારગામ ફરવા જવાનું કે પછી દાગીનાની ખરીદી કરવા માટેનો કોઈ ગજા બહારનો ખર્ચ આવી જાય ત્યારે તમે આ રોકડ અસ્ક્યામત વેચી એનો ઉપયોગ કરી શકો.